google/wiki40b huggingface dataset:
Mater a Bludička

Dej filmu

Mater, hrdzavé, ale priateľské odťahovacie auto známe z úspešného filmu Autá, býva v ospalom mestečku Chladičové Kúpele v okrese Karburátor. Miluje stvárať žarty, pestvá, vylomeniny, šibalstvá či recesiu, ale vždy len na úkor tých druhých. Zrazu ho začne prenasledovať tajomné modré svetielko, ktoré ho naučí, že sa neoplatí robiť zle iným autám.

Postavy

Hlavnou postavou krátkeho filmu je Mater. V krátkom filme sa objavujú aj postavy z filmu Autá - obyvatelia mestečka Chladičové Kúpele vrátane najnovších obyvateľov – Bleskového McQueena a ťahača jeho kamiónu Macka. Taktiež sa v ňom v krátkych chvíľach objavujú okolití obyvatelia – traktory a kombajn Frank.

Knižná podoba

14. novembra 2006 bola uvedená aj knižná podoba tohto krátkeho filmu Mater and the Ghost Light (Little Golden Book).
Chassey-lès-Scey

Poloha

Obec má rozlohu 4,38 km². Najvyšší bod je položený 254 m n. m. a najnižší bod 205 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Noviny

Noviny sú hmotnostne ľahká publikácia (presnejšie periodikum) na jedno použitie, zvyčajne vytlačená na lacnom papieri nazývanom novinový papier. Noviny môžu obsahovať všeobecné alebo špeciálne témy a môžu byť publikované denne, týždenne, dvojtýždenne, mesačne, dvojmesačne, štvrťročne atď.
Všeobecné noviny sú zvyčajne denníky nových správ na mnoho tém. Môžu obsahovať správy zo sveta, ekonomiky, športu a komentáre (úvodníky, rubriky atď.). Mnohé obsahujú aj správy o počasí a predpovede. Noviny často obsahujú fotografie na ilustráciu článkov, inzerciu, kreslené seriály, kurzy devíz a valút v bankách atď.

Prehľad

Väčšina novín vychádza denne (denníky), často s výnimkou nedele a štátnych sviatkov. Týždenníky vychádzajú raz týždenne a zvyčajne sú menšie a menej prestížne ako denníky, i keď aj tu sú uznávané periodiká, ako americký Newsweek alebo nemecký Die Zeit. Venujú sa dokladnejšie jednej téme a zvačša sú tlačené na kvalitnejší papier.
Väčšina krajín má aspoň jedny noviny, ktoré sa predávajú po celej krajine - celoštátne noviny, ktoré sú opakom miestnych novín pre mesto alebo región. V USA a Kanade je málo ozaj celoštátnych novín, okrem USA Today v USA a Globe and Mail a National Post v Kanade. Veľké metropolitné noviny s rozšírenými distribučnými sieťami ako New York Times, Washington Post a Toronto Star môžu de facto spĺňať úlohu národných novín.
Vlastník novín alebo osoba zodpovedná za produkciu je vydavateľ. Osoba zodpovedná za obsah je šéfredaktor.
Publikujú sa aj noviny na špecifické témy ako správy pre obchodníkov v danom priemysle, pre záujemcov o určitý druh aktivity alebo životný štýl atď.
Dendróbium

Morfológia

Je to rozsiahly taxón prevažne ázijských orchideí variabilného habitu. Vytvárajú internodiálne pahľuzy pozdĺž celej stonky, ktorá tak dostáva výzor trstiny alebo bambusu. Kvety vyrastajú buď v mnohých málopočetných trsoch (1–2) v pazuchách listov (skupina nobile) alebo v jednom alebo dvoch viacpočetných trsoch z terminálnej axily, ktoré sú buď vzpriamene (skupina phalaenanthe) alebo ovísajúce (skupina callista).
Bernardswiller

Poloha

Obec má rozlohu 5,53 km². Najvyšší bod je položený 311 m n. m. a najnižší bod 183 m n. m.

Obyvateľstvo

Počet obyvateľov obce je 1 424 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arzén (hudobná skupina)

História

Skupina Arzén je na slovenskej hudobnej scéne prítomná už dve desaťročia a v roku 2008 oslávila svoje ťažko neuveriteľné 25. narodeniny. Korene skupiny siahajú do polovice 80. rokov minulého storočia, pričom začínala ako heavymetalové zoskupenie. Od tej doby sa veľa zmenilo, kapela prešla mnohými personálnymi zmenami, ale poctivé jadro a rockový zvuk ostali skupine dodnes.
V roku 1995 formácia mapuje svoje päťročné úsilie a vydáva  Demo výber 90 – 95. O tri roky neskôr (1998) vychádza debutové CD pod názvom Arzén. To sa už tvorba skupiny uberá svojou vlastnou cestou; ovplyvnená je terchovským folklórom a tieto prvky vkladá do svojej pôvodnej tvorby. Známa bola spolupráca s ľudovou hudbou bratov Muchovcov, ktorá s ňou nahrala  pieseň „Boli to ručičky...“ Následne bol k skladbe nakrútený aj videoklip. Arzén a Muchovci odohrali množstvo koncertov,  prezentovali sa v médiách a na rôznych podujatiach. Spojenie rocku a folklóru ukázalo skupine novú cestu a v roku 2000 vychádza jej druhé CD Ešte raz... K spolupráci na tejto platni si hudobníci tentoraz prizvali progresívnu terchovskú folklórnu skupinu  Nebeská muzika. Vznikla tak zaujímavá kooperácia a fúzia ponúka už klasickú  rockovú hudbu s folklórnymi motívmi, ale v akustickej verzii. Spolupráca s  Nebeskou muzikou pokračuje dodnes a skupiny sporadicky aj koncertujú. 
Hoci z pohľadu  Arzénu tvorí žánrové gro spojenie rocku a folklóru, skupina má aj inú  hudobnú  tvár. Ide o vlastné rockové skladby s pôvodnými textmi, ale aj  textmi iných autorov. Kapela sa tiež  venuje zhudobňovaniu básní od slovenských  autorov (P. Ušák Oliva, Ján Frátrik, Ján Smrek, Andrej Žarnov, Marián Grupač a iní). Napríklad titulný text k CD Zhasínania napísal spisovateľ M. Grupač. S týmto programom sa Arzén realizuje najmä na rozličných vernisážach, seminároch, výstavách... Naznačené hudobné spojenia, či už  básnické, rockové alebo folklórne, môžete počuť na všetkých albumoch skupiny. Výnimku  tvorí CD Na skle maľované, keď Arzén dostal ponuku nahrať a prearanžovať známy muzikál „na vlastný obraz“. Vzniklo to vďaka významnému vkladu dvoch  protagonistov kapely, a to speváka Jara Gaža, ktorý hrá v predstavení Mestského  divadla v Žiline titulnú postavu Jánošíka, a gitaristu Paľa Cabadaja, ktorý sa zas pod  muzikál podpísal ako hudobný aranžér. Keďže má skupina k tomuto predstaveniu veľmi blízko, niektoré skladby využíva aj vo svojom repertoári  a, samozrejme, hráva ich tiež na koncertoch. 
V roku 2008 vydali chalani svoj šiesty album S tebou či bez teba. Arzén Naďalej ostáva verný svojmu žánru a okrem balád a štylizovaných terchovských skladieb na platni možno počuť aj  experimentovanie, rockový temperament alebo inštrumentálku. Skupina  Arzén aktívne koncertuje a v poslednom období odohrala množstvo vystúpení na festivaloch doma i v zahraničí (USA. Poľsko, Česko, Maďarsko).
Baix

Poloha

Baix má rozlohu 17,39 km². Najvyšší bod je položený 457 m n. m. a najnižší bod 76 m n. m.

Obyvateľstvo

Baix má 1029 obyvateľov (2009).
Graf vývoja obyvateľstva:
Zdroje: INSEE
Andilly (Meurthe-et-Moselle)

Poloha

Obec má rozlohu 7,12 km². Najvyšší bod je položený 254 m n. m. a najnižší bod 213 m n. m.

Obyvateľstvo

Počet obyvateľov obce je 286 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villedieu-sur-Indre

Poloha

Obec má rozlohu 57,77 km². Najvyšší bod je položený 163 m n. m. a najnižší bod 110 m n. m.

Obyvateľstvo

Počet obyvateľov obce je 2 749 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Michel-de-Villadeix

Poloha

Obec má rozlohu 14,17 km². Najvyšší bod je položený 221 m n. m. a najnižší bod 115 m n. m.

Obyvateľstvo

Počet obyvateľov obce je 308 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
J. Kameník

Životopis

Staviteľ v Banskej Bystrici, pri prestavbe radnice v Banskej Bystrici pracoval na zaklenutí miestnosti klenbami (podľa mestskej knihy účtov 1546).
Saint-Médard (Indre)

Poloha

Obec má rozlohu 12,6 km². Najvyšší bod je položený 174 m n. m. a najnižší bod 108 m n. m.

Obyvateľstvo

Počet obyvateľov obce je 43 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Weimarský stavač

Pôvod

Pôvod tohto plemena je nejasný. Existuje ohľadne toho mnoho dohadov, úvah a teórií. Jedna z verzií hovorí, že predkov weimarského stavača - sivomodrých francúzskych psov - doviezol z polovačky na konci 18teho storočia práve z Francúzska veľkovojvoda Karl August z Weimaru. Týchto psov potom začali v jeho panstve volať "Psi Karla Augusta". Túto teóriu však dodnes spochybňuje viacero odborníkov. Odmietajú túto historku s pomerne logickým odôvodnením, že vo Francúzsku sa sivé stavače nikdy nevyskytovali a ani teraz nevyskytujú. 
Isté historické zdroje hovoria, že knieža Karl August získal svojich sivých psov od uhorského kniežaťa Esterházyho počas pobytu na jeho panstve v českých kúpeľoch Teplice. Zachovala sa totiž listina, v ktorej knieža Esterházy píše svojmu priateľovi o tom, ako bol Karl August očarený jeho psami. Údajne si ich od neho aj zopár kúpil a odviezol do Weimaru.
Hoci nie je úplne jasné, odkiaľ knieža tieto psi do svojho regiónu priviezol, isté je, že keď sa tam dostali, rozdával ich svojim priateľom šľachtického pôvodu. Vďaka tomu sa títo psi v najbližších rokoch rozšírili do okolia Weimaru a Durínska.
Úplne presné informácie máme až od roku 1870. Istý slobodný zemepán Wintzingerode Knorr Adelsbarn šľachtil psov, ktoré boli známe ako weimarské stavače. Výzor týchto psov je dokonca zvečnený na obraze namaľovanom na prelome rokov 1871 a 1872. Na plátne je znázornený ležiaci weimarský stavač pochádzajúci z chovu menovaného pána.

Vzhľad

Je to stredne veľký pes, psi majú výšku okolo 59-70 centimetrov, feny cca. 57-65 cm. Farba srsti je strieborná, srnčia alebo myšia šeď. Chlpy sú krátke (pri dlhosrstom weimarskom stavčovi samozrejme dlhé, ale ten sa vyskytuje zriedkavo) a jemné. Jeho tvar a línia tela sa zhoduje s ostatnými stavačmi. Oči má v šteňacom veku modré, keď vyrastie, sfarbia sa mu do šeda až jantárova.

Povaha

Ostražitý, citlivý, všestranný, ťažko ovládateľný, povahovo pevný a náruživý lovecky upotrebiteľný pes so systematickým a vytrvalým hľadaním, nie však nadmerného temperamentu. Nos pozoruhodnej kvality. Ostrý na škodnú a dravú zver; taktiež ostražitý, ale nikdy agresívny. Spoľahlivý vo vystavovaní a v práci vo vode. Miluje deti a svojho pána, nerád zostáva sám a rád pracuje.
Pouancé (obec)

Poloha

Obec má rozlohu 48,97 km². Najvyšší bod je položený 108 m n. m. a najnižší bod 48 m n. m.

Obyvateľstvo

Počet obyvateľov obce je 3 079 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sennevoy-le-Haut

Poloha

Obec má rozlohu 8,84 km². Najvyšší bod je položený 320 m n. m. a najnižší bod 238 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vlajka Španielska

Vlajka Španielska má tri vodorovné pruhy vo farbách červenej, žltej a červenej (1:2:1) a je odvodená zo starodávneho aragonského znaku.
Podľa legendy ktorá nie je pravdivá, západo-francký kráľ Karol Lysý (848-877) po boji s Maurami ponoril prsty do krvi svojho zraneného spojenca, aragónskeho grófa Wilfreda I., a otrel ich o jeho doposiaľ prázdny štít; tak vznikol znak.
Červeno-žlto-červená vlajka pre vojnové loďstvo bola vytvorená roku 1785 (so znakom Kastílie a Leónu); roku 1793 sa stala vlajkou štátnou. Revolúcia z roku 1868 nahradila dolný červený pruh farbou fialovou a kráľovský znak znakom republikánskym, ale po páde republiky sa od roku 1875 znovu používala kráľovská vlajka. Druhá republika z rokov 1931-1939 sa vrátila k trikolóre zloženej z troch rovnako širokých pruhov vo farbách červenej, žltej a fialovej, ale diktátor Franco obnovil už roku 1936 červeno-žlto-červené pruhovanie v pomere 1:2:1, doplnené do roku 1939 doterajším republikánskym znakom, v rokoch 1939-1981 znakom frankistickým. Nový znak z roku 1981 má štvrtený štít, v ktorom jednotlivé polia reprezentujú Kastíliu (v červenom poli zlatý hrad), León (v striebornom poli červený, zlato lemovaný lev v skoku), Aragónsko (v zlatom poli štyri červené pruhy) a Navarru (v červenom poli zlatá reťaz). Zo spodku vsunuté strieborné pole s granátovým jablkom v prirodzených farbách patrí Granade. Modrý srdcový štítok s červenou bordúrou a s tromi zlatými ľaliami (2+1) náleží vládnucej dynastii. Nad štítom je kráľovská koruna, ktorá sa opakuje ešte nad ľavým strieborným stĺpom sprevádzajúcim štít, zatiaľ čo nad pravým stĺpom je cisárska koruna. Tieto tzv. Herkulove stĺpy, reprezentujú Gibraltár a Ceutu, sú ovinuté červenými stuhami s devízou PLUS ULTRA. V stredoveku znelo toto heslo Non plus ultra (Ďalej už nič), pretože sa za Gibraltárom nepredpokladala už žiadna zem. Po objavení Ameriky ho však cisár Karol V. opravil na Plus ultra (Ešte niečo ďalej). Znak je na vlajke posunutý bližšie k žrdi (jeho zvislá os je od nej vzdialená polovicu šírky vlajky).
Španielska vlajka sa používa – mimo regionálnych vlajok – tiež na Kanárskych ostrovoch.
Tréziers

Poloha

Obec má rozlohu 6,41 km². Najvyšší bod je položený 530 m n. m. a najnižší bod 317 m n. m.

Obyvateľstvo

Počet obyvateľov obce je 108 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montreux-Vieux

Poloha

Obec má rozlohu 4,14 km². Najvyšší bod je položený 361 m n. m. a najnižší bod 338 m n. m.

Obyvateľstvo

Počet obyvateľov obce je 890 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lielupe

Priebeh toku

Vzniká sútokom riek Nemunėlis a Mūša, ktoré obe pramenia v Litve. Je považovaná za pokračovanie rieky Mūša. Preteká Stredolotyšskou nížinou. Na dolnom toku tečie v dĺžke 30 km pozdĺž pobrežia Rižského zálivu. Ústí potom práve do neho a jedným ramenom tiež do Daugavy.

Vodný režim

Zdroj vody je snehový a dažďový. Priemerný ročný prietok vody vo vzdialenosti 110 km od ústia činí 63 m³/s. Zamŕza v decembri a roztápa sa na konci marca. V zime sa pri oteplení nezriedka vyskytujú ľadové zátarasy a v lete zase povodne spôsobené dažďami.

Osídlenie

Vodná doprava na rieke je možná. Na rieke leží mesto Jelgava a na dolnom toku rad prímorských kúpeľov neďaleko Rigy, z ktorých je najvýznačnejší Jūrmala.
Mača (dolina)

Mača je dolina v južnej časti Veľkej Fatry.
Preteká ňou potok Rakša. Vedie ňou modro-značkovaný chodník z obce Rakša, resp. Mošovce na vrch Drieňok (1 267,6 m n. m.).
Rochefort-sur-la-Côte

Poloha

Obec má rozlohu 5,18 km². Najvyšší bod je položený 376 m n. m. a najnižší bod 277 m n. m.

Obyvateľstvo

Počet obyvateľov obce je 67 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Troian Bellisariová

Detstvo

Jej rodičmi sú televízny scenárista a producent Donald P. Bellisario a herečka Deborah Prattová. Má mladšieho brata Nicka Bellisario, tri nevlastné sestry, dvoch nevlastných bratov a je nevlastná sestra herca Seana Murraya, a producenta Chada W. Murraya. Jej otec má taliansko-srbské korene a matka africko-americké. 
Ako dieťa bola Troian blízka priateľka Mary-Kate a Ashley Olsenových.
Troian navštevovala Campbell Hall School v Severnom Hollywoode a je bakalárkou výtvarného umenia na University of Southern California (2009).

Kariéra

Debutovala v roku 1988 vo veku troch rokov vo filme m Last Rites. V rokoch 1990 až 2007 účinkovala ako hosť najmä v seriáloch a televíznych filmoch svojho otca – Quantum Leap (1990), Tequila and Bonetti (1992), JAG (1998), First Monday (2002), NCIS: Námorný vyšetrovací úrad (2005, 2006).
V roku hrala po boku sestier Olsenových vo filme Billboard Dad. Od roku 2006 účinkovala vo viacerých krátkych nezávislých filmoch – Unspoken, Archer House a Intersect. 
Od novembra 2009 hrá Spencer Hastingsovú v americkom seriáli stanice ABC Family, Roztomilé mrchy.
V októbri 2011 Troian oznámila, že písala a tvorila svoj vlastný film, ktorý bol úspešne financovaný prostredníctvom Kickstarteru 16. novembra 2011. Natáčanie skončilo v decembri 2011 a film bol oficiálne ukončený v auguste 2012.

Osobný život

24. februára 2014 sa potvrdilo, že je zasnúbená s hercom Patrickom J. Adamsom. Prvýkrát spolu pracovali v divadle a odvtedy na seriáli Roztomilé mrchy a na krátkom filme The Come Up. Vzali sa 10. decembra 2016 v Santa Barbare v Kalifornii.
Na začiatku januára 2014 Troian odhalila, že cez strednú školu mala osobné problémy, ktoré sa zapríčinili na poruche príjmu potravy a sebapoškodzovaní. „Bola som najmladšia dcéra, perfektné malé dievčatko,“ povedala. „Moja škola bola veľmi intenzívna vysoká škola. Bolo to o potešení môjho otca a matky a o tom, aby som bola dokonalá pre všetkých.“
Brenthonne

Poloha

Obec má rozlohu 8,38 km². Najvyšší bod je položený 1 004 m n. m. a najnižší bod 479 m n. m.

Obyvateľstvo

Počet obyvateľov obce je 927 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rablay-sur-Layon

Poloha

Obec má rozlohu 7,44 km². Najvyšší bod je položený 89 m n. m. a najnižší bod 20 m n. m.

Obyvateľstvo

Počet obyvateľov obce je 734 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Martianus Capella

Martianus Capella vlastným menom Martianus Minneus Felix Capella (* 5. storočie, Kartágo) bol rímsky básnik, právnik, filozof a encyklopedista.
Autor malej encyklopédie základných vedomostí siedmich slobodných umení De nuptiis Philologiae et Mercurii (Svadba Filológie a Merkúra) (okolo 430): gramatiky,
dialektiky, rétoriky (neskoršieho trívia) a geometrie, aritmetiky, astronómie a hudby (neskoršieho kvadrívia). Na začiatku stredoveku sprostredkovala táto učebnica súhrn antických odborných znalostí.
Châlons-du-Maine

Poloha

Obec má rozlohu 9,66 km². Najvyšší bod je položený 152 m n. m. a najnižší bod 99 m n. m.

Obyvateľstvo

Počet obyvateľov obce je 663 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Svidník (okres)

Poloha

Okres Svidník má rozlohu 549,84 km². Nachádza sa v severovýchodnej časti Slovenska, v Prešovskom kraji, kde sa rozprestiera na území Nízkych Beskýd s 2 celkami Ondavskou a Laboreckou vrchovinou, ktoré podmieňujú rozmanitosť prírodných podmienok a svojimi vlastnosťami determinujú využitie a rozvoj regiónu.
Jeho územie je pretiahnuté v smere sever – juh, pričom severná časť územia je niekoľkonásobne širšia ako južná. Severnú hranicu okresu Svidník tvorí štátna hranica s Poľskom.
Susedí s okresmi Prešov, Vranov nad Topľou, Bardejov a Stropkov. Svidnícky okres má významný prírodný potenciál.
Severovýchodná časť okresu Svidník, je súčasťou Chránenej krajinnej oblasti Východné Karpaty, ktorá zahŕňa katastrálne územie obcí Príkra, Bodružal, Nižný Komárnik, Vyšný Komárnik, Krajná Bystrá, Krajná Porúbka, Medvedie, Šarbov, Vyšná Pisaná, Havranec, Vápeník, Dlhoňa, Kečkovce a Roztoky.
Do Laboreckej vrchoviny patria tieto obce z okresu: Bodružal, Dlhoňa, Dobroslava, Havranec, Hunkovce, Kapišová, Kečkovce, Krajná Bystrá, Krajná Poľana, Krajná Porúbka,  Krajné Čierno, Korejovce, Kružlová, (Ladomirová), Miroľa, Medvedie, Nižná Pisaná, Nižný Komárnik, Príkra, Pstriná, Roztoky, Svidnička, Šarbov, Šemetkovce, Vagrinec, Vápeník, Vyšná Pisaná, Vyšný Komárnik.

História

Územie okresu Svidník a jeho poloha v blízkosti Duklianskeho priesmyku a Poľskej republiky ovplyvnila osobitý historický vývin.
Tento priestor bol osídlený už v mladšej dobe kamennej, neskôr v dobe bronzovej a rímskej. Stopy osídlenia sa objavili súvislosti s ľudom, ktorému hovoríme ľud kultúry východoslovenských mohýl (2000 – 1800 rokov pred Kr.). Stopy po slovanskom osídlení pochádzajú z obdobia pred 12. – 13. storočím.
Mucha (súhvezdie)

Objekty

Menej než jeden uhlový stupeň severne od delta Muscae sa nachádza guľová hviezdokopa NGC 4833, jedna z dvoch pomerne výrazných guľových hviezdokôp v Muche. Druhou jasnejšou hviezdokopou je NGC 4372 v zdanlivej blízkosti hviezdy gama Muscae. U oboch hviezdokôp sa dá rozoznať nepatrné zahustenie hviezd smerom k ich stredom.
Od južného konca kopy NGC 4372 sa tiahne cez bohaté hviezdne pozadie tmavý prachový útvar s nie príliš známou prezývkou Tmavá vecička či Temná vecička (Dark Doodad). Meria asi tri stupne a je súčasťou väčších molekulárnych mračien v Muche.
Do severnej časti Muchy zasahuje cíp hmloviny Uhoľné vrece zo susediaceho Južného kríža. Zároveň sa v nej nachádza ďalšia tmavá hmlovina ležiaca takisto na severnom okraji súhvezdia. Má označenie BHR 71 a ide o tzv. Bokovu globulu, tmavé molekulárne mračno vo vzdialenosti 600 ly od nás.
Planetárna hmlovina NGC 5189 je zvláštny objekt. Pôvodne nebol považovaný za planetárnu hmlovinu. Dvadsaťcentimetrový ďalekohľad ju ukáže ako dosť jasný, modrastý, chuchvalcovitý oblak plynu.
Jeden a pol stupňa juhovýchodne od NGC 5189 zase možno nájsť relatívne známu a mladú planetárnu hmlovinu MyCn18 alebo Presýpacie hodiny. Má síce magnitúdu len 11,8, ale preslávili ju snímky z Hubblovho vesmírneho ďalekohľadu.
Ďalšou planetárnou hmlovinou je IC 4191 (magnitúda 12), ktorá vyzerá ako hviezda.
Príkra

Polohopis

Obec leží pri hranici s Poľskom v hornatej oblasti Laboreckej vrchoviny. Príkra sa nachádza v severnej časti Nízkych Beskýd v kotline pri štátnej hranici s Poľskom. Mierne členitý povrch katastra tvoria flyšové vrstvy. 
V okolí obce prevláda súvislý les s porastom buka a jedle. V katastrálnom území obce s výmerou 74,7 ha, je vzácny, zachovalý relikt prirodzených pralesovitých jedľo – bučín Východných Karpát s veľmi výraznou hrúbkovou a vekovou diferenciáciou. Niektoré výberové stromy a porasty boli uznané na zber semien. Najstaršie stromy majú vyše 300 rokov. Tento lesný porast patrí k Európskej zvláštnosti a vláda SR tu vyhlásila 5. stupeň ochrany.
Nadmorská výška v strede obce je 430 m, v katastri 410 – 613 m. 
Obec bola historicky súčasťou Šarišskej župy a Svidníckeho okresu. Od vzniku Československej republiky bola v Prešovskom kraji a od roku 1960 bola začlenená do Východoslovenského kraja, Bardejovského okresu a od roku 1968 naspäť bola pričlenená do Svidníckeho okresu.

Erb a vlajka

V modrom štíte na zelenom návrší preloženom striebornými skríženými sekerami so zlatými poriskami strieborný trojitý kríž so skrátenými spodnými ramenami.
Tento erb bol prijatý uznesením obecného zastupiteľstva dňa 29. júla 2006, č. OZ – 3/2006 a je zapísaný v heraldickom registri Slovenskej republiky pod signatúrou P – 211/2006.
Nový erb so zamestnaneckým, drevorubačským motívom doplnený o sakrálny motív pripomínajúci gréckokatolícke tradície v obci.
Autormi erbu sú Peter Kónya, Leon Sokolovský a Sergej Pančák.
Vlajka obce pozostáva zo siedmich pozdĺžnych pruhov vo farbách zelenej (1/6), modrej (1/9), žltej (1/9), bielej (3/9), žltej (1/9), zelenej (1/9) a modrej (1/9). Vlajka má pomer strán 2 : 3 a ukončená je tromi cípmi, t. j. dvoma zástrihmi, siahajúcimi do tretiny jej listu.

Vodné toky

Cez obec preteká 4 km rieka Prikrianka. Riečka pramení na území CHKO Východné Karpaty, juhovýchodným smerom od obce v bukovom poraste, 1 km od hranice s Poľskou republikou, severovýchodne pod kótou 619,4 m, v nadmorskej výške 580 m.

Obyvateľstvo

Príkra mala v roku 1869 – 122 obyvateľov, v roku 1880 – 106 obyvateľov, v roku 1890 – 114 obyvateľov, v roku 1910 – 107 obyvateľov, 1921 – 131 obyvateľov, v roku 1930 – 146 obyvateľov, v roku 1940 – 160 obyvateľov, 1948 – 143 obyvateľov, 1961 – 113 obyvateľov a v roku 1970 spolu 73 obyvateľov.
Po oslobodení sa časť obyvateľstva odsťahovala do Česka, kde obsadzovali české pohraničie. V roku 1947 sa značná časť obyvateľov vysťahovala do ZSSR. Pôdu obrábajú súkromne hospodáriaci roľníci, ktorí pracujú v priemyselných podnikoch v Košiciach, Svidníku a Krajnej Poľane. Dnes v obci žijú len starí obyvatelia.
Pri sčítaní obyvateľstva v 80. rokoch 20. storočia v obci boli tieto priezviská rodín:
BILÁ; BLICHA; BRENIŠIN; DERCO; GOLDIR; GREŠLÍK; HRIB; HRINKO; HROMOHO; MALINČAK; MITRUŠKA; SLUK; SUVÁK; VOLČKO.

Hospodárstvo a infraštruktúra

.

Doprava

Autobusové spojenie SAD Humenné a.s. - áno, len počas letných prázdnin v mesiaci júl a august, jeden deň v týždni v stredu,  odvoz ráno a prívoz poobede.
Pavlovien

Pavlovien bola mladopaleolitická kultúra (29 – 24 000 pred Kr.). Táto kultúra bola rozšírená v strednej Európe (Morava, Poľsko a Rakúsko) a svoje pomenovanie dostala podľa lokality Pavlov v Pavlovských vrchoch.

Charakteristika

Kultúru charakterizuje zakladanie trvalejších sídlisk, ktoré poskytujú bohatú štiepanú kamennú industriu (najmä útle čepele) a množstvo nástrojov zhotovených z kostí a parohov zvierat (napr. sobov). Pre kultúru sú typické tiež reliéfne plastiky zhotovené z mamutoviny a drobné hlinené figúrky zvierat.
Keith Allain

Hráčska kariéra

Počas aktívnej kariéry bol brankárom v univerzitnom mužstve Yale University a vo švédskom Väsby IK.

Reprezentácia

Bol asistentom reprezentačného trénera USA na MS 1998, MS 2006 a MS 2008, ako aj na ZOH 1992, ZOH 2006 a Svetovom pohári 1996 (zlatá medaila). Na majstrovstvách sveta juniorov v rokoch 2002 a 2011 (bronzová medaila) bol hlavným trénerom.